**Personlig pakkeliste til lejr/weekendtur**

Rygsæk: Spejderen skal selv kunne bære al sin bagage på en gang, og somme tider skal man gå langt med den. Derfor skal der pakkes kompakt i en rygsæk, og det der ikke kan være I sækken skal kunne spændes fast udenpå den. Det nytter ikke med løse poser, tasker mm. Rygsækken skal passe til spejderens størrelse. For de mindste er det somme tider tilstrækkeligt med en stor skoletaske. Asivik (forhandles i Spejdersport) har gode prisfornuftige rygsække til små rygge.

Sovepose: Den skal være varm nok, danske sommernætter er tit kølige. Det er en god ide at supplere med en lagenpose. Dels giver det lidt varme, dels beskyttes soveposen mod sved og snavs. Sy evt en af et gammel dynebetræk.

Liggeunderlag: Man kan få billige selvoppustelige liggeunderlag i Biltema og Harald Nyborg, men de er som regel ikke pengene værd, og spejderne har svært ved at pakke dem sammen selv. Køb hellere et almindeligt skumunderlag.

Regntøj: Regnjakke (kan være samme som vindjakke) og regnbukser

Gummistøvler: Kan kun undværes hvis man har meget gode og tætte vandrestøvler

Hue, handsker, buff: Ja, også på sommerture! Det er tit køligt om aftenen, især hvis det regner. Og det fylder jo ikke meget.

Varm trøje: Fleece eller strik. Er også god som hovedpude.

Vindjakke: Kan være regnjakken, som jo er med alligevel

Badetøj

Spisegrej: Bestik og tallerken/skål/mug og kurs/mug. Sørg for at mærke det tydeligt med navn, pak det i en stofpose sammen med et viskestykke

Toiletsager og håndklæde: Hvis spejderen tager medicin (allergi, astma eller lignende) skal lederen have besked om hvornår og hvordan det skal tages.

Shorts og t-shirt: Til alle de dejlige varme dage

Lange bukser og langærmede bluser: Til de kølige dage og aftenerne. Alt tøj skal være af typen ”må gerne blive meget snavset”.

Rent undertøj: Tjaaah, bliver det brugt? Men da i hvert fald 1 sæt rent. Hvis nu man blev helt gennemblødt…

Tørre sokker: Rigeligt af dem, både tykke og tynde.

Skiundertøj: Uld (bedst) eller syntet. Det er igen de kølige aftener det handler om. Og det er ret godt at sove i.

Uniform og tørklæde: Har man på når man tager af sted. Husk sangbog i lommen (+ de andre ting man altid skal have i sin spejderlomme). Tørklæde yderst, også hvis man har regntøj på.

Gode sko og evt sandaler: Man skal næsten altid gå meget på spejderture, så det er vigtigt med sko som er gode at gå i. Vandrestøvler i selvfølgelig gode, men ikke altid nødvendige. Og det er rart med lettere fodtøj i lejren, især hvis det er varmt. Sandaler er fine at have med, men de skal kunne spændes ordentligt på foden. Klipklapper og slippers dur IKKE på spejderlejr.

Dolk og evt bælte: Og det skal der også navn på.

Lille rygsæk/taske: Til udflugter og dagture.

Vandflaske og evt. madpakke

Kasket/solhat

Pandelampe og/eller lommelygte: Med ekstra batterier!

Lagen hvis vi sover i hytte

Crocs el lign som futsko hvis vi er i hytte (der kan være utrolig fodkoldt)

Solcreme

Pose til vasketøj

Evt. lommepenge